Cei doi împart un apartament cu soțul femeii și tatăl lui Gabriel. Zic asta, pentru că tatăl s-a spălat pe mâini de responsabilitatea îngrijirii unui fiu bolnav. Nici soț pentru Tereza nu a mai vrut să fie, așa că acum sunt doar colegi de apartament. Fiecare face ce poate și cheltuielile apartamentului le plătesc cu rândul: o lună unul, o lună celălalt. Au decis să divorțeze, doar că nu s-au apucat încă de acte. Chiar dacă divorțează, vor împărți în continuare apartamentul până când femeia și fiul ei vor primi o locuință socială, pentru că nu își permit o chirie.